מחקרי ירושלים במחשבת ישראל

מחקרי ירושלים במחשבת ישראל הוא כתב עת מחקרי בתחומי מחשבת ישראל, הפילוסופיה היהודית ותורת הסוד היהודית, שנוסד על ידי פרופסור יוסף דן, בשנת תשמ"א. כתב העת משמש במה לפרסום מחקריהם של חוקרים במדעי היהדות מישראל ומשאר העולם. המחקרים המתפרסמים בכתב העת הם בתחום מחשבת ישראל והפילוסופיה, וכן בתורת הסוד היהודית, לרבות המיסטיקה היהודית הקדומה, הקבלה באירופה, ספר הזוהר, קבלת האר"י, השבתאות, החסידות והמשיחיות. במסגרת כתב העת יצאו לאור, נכון לשנת 2012, 24 כרכים, 2 מוספים ומפתח לעשרת הכרכים הראשונים. תחילה יצא לאור כתב העת כרבעון, ללא נושא מיוחד לכל כרך, אולם החל מהכרך הששי הוקדשו מרבית הכרכים לנושא ספציפי או יצאו במתכונת של ספר יובל או ספר זיכרון, עם כותרת נפרדת. נכון לשנת 2012 יצאו לאור כרכים מיוחדים לכבודם או לזכרם של החוקרים ישעיה תשבי, שלמה פינס, רבקה ש"ץ אופנהיימר, יוסף ברוך סרמוניטה, אליעזר שביד וגרשם שלום; כרכים ו', ח', י', וט"ז - י"ז מכילים את מרבית ההרצאות שניתנו בחמישה כנסים (הראשון, השני, השלישי, הרביעי והשביעי), שנערכו לזכרו של גרשם שלום; לפני היציאה לאור של כרך י"א הופיע מפתח מאמרים לכרכים א' - י' (תשמ"א - תשנ"ב); כרך ט"ו הוקדש למחקרי חסידות; ושני הכרכים האחרונים, כרכים כ"ב - כ"ג נושאים אף הם כותרת אך הוקדשו למגוון נושאים. כתב העת יוצא במסגרת החוג למחשבת ישראל, המכון למדעי היהדות ע"ש מנדל, האוניברסיטה העברית בירושלים, המרכז לחקר הקבלה ע"ש גרשם שלום ובית הספרים הלאומי והאוניברסיטאי. ההפצה של כתב העת הייתה תחילה באמצעות הוצאת מאגנס. מאוחר יותר עברה ההפצה לידי מזכירות בית הספרים הלאומי האוניברסיטאי בגבעת רם, ירושלים, שהייתה אחראית להפצה עד תשס"ז-2007. החל משנת 2011 נמצאת האחריות על ההפצה שוב בידי הוצאת מאגנס. פרופ' יוסף דן היה העורך הראשון של כתב העת. עורכים של כרכים אחרים היו: יוסף הקר, זאב גריס, זאב הרוי, פול מנדס-פלור, יהודה ליבס, משה אידל, אליעזר שביד, רחל אליאור, אביעזר רביצקי, עמנואל אטקס, דוד אסף ויהוידע עמיר. מרבית המאמרים המתפרסמים בכתב העת הם בעברית, עם תקצירים באנגלית בסוף כל כרך. חלק מהמאמרים המתפרסמים הוא באנגלית. כרך א': ירושלים: האוניברסיטה העברית בירושלים, הפקולטה למדעי הרוח, המכון למדעי היהדות, הוצאת ספרים מאגנס: חוברת א', קיץ תשמ"א-1981. חוברת ב', תשמ"א/ב. חוברת ג', טבת - אדר תשמ"ב-1982. חוברת ד', תשמ"ב-1982. מוסף א': רחל אליאור, היכלות זוטרתי, כ"י ניו-יורק 8128 (828), מהדורה מדעית, ירושלים: האוניברסיטה העברית בירושלים, הפקולטה למדעי הרוח, המכון למדעי היהדות, הוצאת ספרים מאגנס, תשמ"ב-1982. כרך ב': ירושלים: האוניברסיטה העברית בירושלים, הפקולטה למדעי הרוח, המכון למדעי היהדות, הוצאת ספרים מאגנס: חוברת א', תשרי תשמ"ג-1982. חוברת ב', תשמ"ג-1983. חוברת ג', תשמ"ג-1983. חוברת ד', תשמ"ג-1983. מוסף ב': אליעזר שביד, מיסטיקה ויהדות לפי גרשם שלום, ניתוח ביקורתי, ירושלים: האוניברסיטה העברית ירושלים, המכון למדעי היהדות, הוצאת ספרים מאגנס, תשמ"ג-1983. כרך ג': ירושלים: האוניברסיטה העברית, המכון למדעי היהדות, הוצאת ספרים מאגנס: חוברות א' - ב': מחקרים בקבלה מוגשים לישעיה תשבי, במלאת לו שבעים וחמש שנים, עורכים: יוסף דן ויוסף הקר; הביא לדפוס: ז. גריס; תשרי - טבת תשמ"ד-1983/84. חוברת ג': תשמ"ד-1983/84. חוברת ד': עורכים: ז. גריס, ז. הרוי ופ. מנדס-פלור; תמוז תשמ"ד-1983/84. כרך ד': חוברות א' - ב': עורך: יהודה ליבס, ירושלים: האוניברסיטה העברית ירושלים, המכון למדעי היהדות, הוצאת ספרים מאגנס, אדר תשמ"ה-1984/85. חוברות ג' - ד': עורך: זאב גריס, ירושלים: האוניברסיטה העברית, הפקולטה למדעי הרוח, בית הספרים הלאומי והאוניברסיטאי והמרכז לחקר הקבלה ע"ש גרשם שלום, תמוז תשמ"ה-1984/85. כרך ה': עורך: יוסף דן, ירושלים: המכון למדעי היהדות והמרכז לחקר הקבלה ע"ש גרשם שלום, הוצאת ספרים מאגנס, תשמ"ו-1986. כרך ו': חוברות א' - ב': המיסטיקה היהודית הקדומה, דברי הכנס הבינלאומי הראשון לתולדות המיסטיקה היהודית לזכר גרשם שלום, עורך: יוסף דן, ירושלים: הפקולטה למדעי הרוח של האוניברסיטה העברית בירושלים, בית הספרים הלאומי והאוניברסיטאי והמרכז לחקר הקבלה ע"ש גרשם שלום, תשמ"ז-1987. חוברות ג' - ד': ראשית המיסטיקה היהודית באירופה, דברי הכנס הבינלאומי השני לתולדות המיסטיקה היהודית לזכר גרשם שלום, עורך: יוסף דן, ירושלים: הפקולטה למדעי הרוח של האוניברסיטה העברית בירושלים, בית הספרים הלאומי והאוניברסיטאי והמרכז לחקר הקבלה ע"ש גרשם שלום, אלול תשמ"ז-1987. כרך ז': ספר היובל לשלמה פינס, במלאת לו שמונים שנה, חלק א', עורכים: משה אידל, זאב הרוי ואליעזר שביד, ירושלים: הפקולטה למדעי הרוח של האוניברסיטה העברית בירושלים, בית הספרים הלאומי והאוניברסיטאי והמרכז לחקר הקבלה ע"ש גרשם שלום, תשמ"ח-1988. כרך ח': ספר הזוהר ודורו, דברי הכנס הבינלאומי השלישי לתולדות המיסטיקה היהודית לזכר גרשם שלום, עורך: יוסף דן, ירושלים: הפקולטה למדעי הרוח של האוניברסיטה העברית בירושלים, בית הספרים הלאומי והאוניברסיטאי והמרכז לחקר הקבלה ע"ש גרשם שלום, תשמ"ט-1989. כרך ט': ספר היובל לשלמה פינס, במלאת לו שמונים שנה, חלק ב', עורכים: משה אידל, זאב הרוי ואליעזר שביד, ירושלים: הפקולטה למדעי הרוח של האוניברסיטה העברית בירושלים, בית הספרים הלאומי והאוניברסיטאי והמרכז לחקר הקבלה ע"ש גרשם שלום, תש"ן-1990. הספר יצא לאור לאחר מותו של פינס. כרך י': קבלת האר"י, דברי הכנס הרביעי לחקר תולדות המיסטיקה היהודית לזכר גרשם שלום, עורכים: רחל אליאור ויהודה ליבס, ירושלים: האוניברסיטה העברית בירושלים, הפקולטה למדעי הרוח, החוג למחשבת ישראל, בית הספרים הלאומי והאוניברסיטאי והמרכז לחקר הקבלה ע"ש גרשם שלום, תשנ"ב-1992. מפתח מחקרי ירושלים במחשבת ישראל, כרכים א' - י' (תשמ"א - תשנ"ב), עורכת: רחל אליאור, ירושלים: הוצאת ספרים מאגנס, תשנ"ג-1993. כרך י"א: עורך: יוסף דן, ירושלים: הפקולטה למדעי הרוח של האוניברסיטה העברית בירושלים, בית הספרים הלאומי והאוניברסיטאי והמרכז לחקר הקבלה ע"ש גרשם שלום, תשנ"ג-1993. כרכים י"ב - י"ג: קולות רבים, ספר הזיכרון לרבקה ש"ץ אופנהיימר, עורכים: רחל אליאור ויוסף דן, ירושלים: האוניברסיטה העברית בירושלים, הפקולטה למדעי הרוח, בית הספרים הלאומי והאוניברסיטאי והמרכז לחקר הקבלה ע"ש גרשם שלום, תשנ"ו-1996. כרך י"ד: מרומי לירושלים, ספר זיכרון ליוסף ברוך סרמוניטה, עורך: אביעזר רביצקי, ירושלים: האוניברסיטה העברית, ירושלים, המכון למדעי היהדות, החוג למחשבת ישראל, בית הספרים הלאומי והאוניברסיטאי, המרכז לחקר הקבלה ע"ש גרשם שלום, תשנ"ח-1998. כרך ט"ו: מחקרי חסידות, עורכים: עמנואל אטקס, דוד אסף ויוסף דן, ירושלים: האוניברסיטה העברית, ירושלים, המכון למדעי היהדות, החוג למחשבת ישראל, בית הספרים הלאומי והאוניברסיטאי, המרכז לחקר הקבלה ע"ש גרשם שלום, תשנ"ט-1999. כרכים ט"ז - י"ז: החלום ושברו, התנועה השבתאית ושלוחותיה: משיחיות, שבתאות ופרנקיזם, עורכת: רחל אליאור (המאמרים מבוססים ברובם על הרצאות שנישאו במסגרת כנס בינלאומי לזכרו של גרשם שלום במלאת מאה שנים להולדתו), ירושלים: החוג למחשבת ישראל, המכון למדעי היהדות, האוניברסיטה העברית בירושלים והמרכז לחקר הקבלה ע"ש גרשם שלום, בית הספרים הלאומי והאוניברסיטאי, תשס"א-2001. כרכים י"ח - י"ט: דרך הרוח, ספר היובל לאליעזר שביד, עורך: יהוידע עמיר, ירושלים: החוג למחשבת ישראל, מכון מנדל למדעי היהדות של האוניברסיטה העברית ומכון ון ליר, תשס"ה-2005. כרכים כ' - כ"א: ספר זיכרון לגרשם שלום במלאת עשרים וחמש שנים לפטירתו, עורך: יוסף דן, ירושלים: החוג למחשבת ישראל, המכון למדעי היהדות ע"ש מנדל, הפקולטה למדעי הרוח, האוניברסיטה העברית בירושלים, בית הספרים הלאומי והאוניברסיאי, תשס"ז-2007. כרכים כ"ב - כ"ג: דברים חדשים עתיקים: מיתוס, מיסטיקה ופולמוס, פילוסופיה והלכה, אמונה וריטואל במחשבה היהודית לדורותיה, עורכת: רחל אליאור, ירושלים: החוג למחשבת ישראל, המכון למדעי היהדות ע"ש מנדל, הפקולטה למדעי הרוח, האוניברסיטה העברית בירושלים, תשע"א-2011. כרך כ"ד, ירושלים: תשע"ב-2012. פרטים על כתב העת, באתר הפקולטה למדעי הרוח, המכון למדעי היהדות ע"ש מנדל, האוניברסיטה העברית בירושלים. גיליונות "מחקרי ירושלים במחשבת ישראל" במאגר JSTOR (הצגת דף זה מתאפשרת לאחר הזדהות באתר הספרייה הלאומית, וכניסה לכתב עת כלשהו בדף המוצג. הרישום לאתר הספרייה הוא חינם) מחקרי ירושלים במחשבת ישראל, בקטלוג המאוחד לכתבי-עת (ULS). על בריאה ועל יצירה במחשבה היהודית, ספר היובל לכבודו של יוסף דן, במלאת לו שבעים שנה, עורכים: רחל אליאור ופטר שפר, טיבינגן: 2005, פתח הדבר, עמ' *2. לפני כן רק שני המוספים (לכרכים א' ו - ב') וכרך ג' (חוברות א' - ב') הוקדשו לנושאים מיוחדים. לפירוט הנושאים ראו בפרק: כרכי כתב העת. למידע נוסף על כרכים י"ח - י"ט, שיצאו לכבודו של שביד, ראו פתח הדבר, מאת העורך, יהוידע עמיר, באתר מכון ון-ליר. למידע נוסף על כרכים כ' - כ"א, שיצאו לכבודו של שלום, ראו תוכן העניינים ופתח הדבר, מאת העורך, יוסף דן, באתר הוצאת הספרים מאגנס. לפירוט על ארבעת הכנסים ראו בפרק: כרכי כתב העת. למידע נוסף על כל שבעת הכנסים ראו גרשם שלום, כנסים ותערוכה לזכרו וגם ביבליוגרפיה של גרשם שלום, פרסומים, ספרים וקובצי מחקר שנערכו לכבודו או לזכרו, לאחר מותו. למידע נוסף על כרכים כ"ב - כ"ג, ראו תוכן העניינים ופתח הדבר, מאת העורכת, רחל אליאור, באתר הוצאת מאגנס. לא תמיד השתתפו כל המוסדות המוזכרים לעיל בהוצאת כתב העת, ולפיכך לא תמיד כולם יופיעו בכרך מסוים. כמו כן, ייתכנו שינויים בשמות המוסדות מכרך לכרך (כך למשל "המכון למדעי היהדות", הפך ברבות השנים ל"מכון למדעי היהדות ע"ש מנדל"). לפירוט שמות העורך או העורכים של כל כרך ראו בפרק: כרכי כתב העת. בפרסומים בלועזית מצוּטט כתב העת בשמו האנגלי: Jerusalem studies in Jewish thought. לפירוט ההרצאות ולמידע נוסף על כרכים י"ח - י"ט ראו מבוא ותוכן עניינים, באתר מכון ון-ליר. ראו גם פתח הדבר לעיל.